Stickwitu

„Stickwitu“ – antrasis singlas iš amerikiečių merginų Pop/R&B grupės „Pussycat Dolls“ debiutinio studijinio albumo „PCD“. Daina yra apie ištikimybę draugaujant. Dainos pavadinimas yra žodžių „stick with you“ () derinys.

Dainos 

Tai yra pirmoji grupės daina, nominuota „Grammy“ apdovanojimui. Tačiau daina pralaimėjo „Black Eyed Peas“ singlui „My Humps“. „Stickwitu“ pasiekė aukščiausią vietą, #1 Jungtinėje Karalystėje ir Naujoje Zelandijoje.

Daina pasirodė video žaidime „Karaoke Revolution Presents: American Idol“.

Vaizdo klipas 

Klipo režisierius yra Nigel Dick. Vaizdo klipas prasideda viešbutyje, kur kažkas jas pažadina. „The Pussycat Dolls“ pradeda pakuoti savo lagaminus, o paskui jos eidamos į koncertinio turo autobusą, pasirašinėja gerbėjams. Vėliau rodomi vaizdai iš turo gyvenimo, šokio repeticijas, ir t. t. Klipo pabaigoje merginos išlipa iš automobilio, nusifotografuoja, ir įeina į klubą. Per visą vaizdo klipą reklamuoja „Nokia“ telefonus.

Singlo turinys 
„Stickwitu“ reklaminiai singlai buvo išleisti Okeanijoje ir Europoje, o iš ten jie buvo importuoti į JAV. Be „Stickwitu“ single yra daina „Santa Baby“ (vokalai Jessica Sutta, Ashley Roberts ir Carmit Bachar) ir remikso versiją su Avant.

Klubo miksai buvo sukurti: Dave Audé, Solar City, Richard Vission ir Groove Junkies, tačiau jie netapo oficialiais.

 Reklaminis CD singlas
 „Stickwitu“ (R&B remix; kartu su Avant)
 „Stickwitu“ (LP versija/albumo versija)
 „Stickwitu“ (R&B instrumentinė versija)

 [JK CD singlas
 „Stickwitu“ (Albumo versija)
 „Stickwitu“ (R&B remiksas; kartu su Avant)

 Tarptautinis CD maxi singlas
 „Stickwitu“ (Albumo versija)
 „Santa Baby“
 „Stickwitu“ (R&B remiksas; kartu su Avant)
 „Stickwitu“ (Vaizdo klipas)

Pasirodymas topuose 
„Stickwitu“ debiutavo #85 pozicijoje Billboard Hot 100 tope. Galiausiai daina pasiekė penktąją vietą, ir tapo antruoju „PCD“ top 5-tuko singlu. „Stickwitu“ pasiekė antrąją vietą kitame JAV tope Billboard Pop 100.

Jungtinėje Karalystėje „Stickwitu“ daina pasiekė aukščiausiąją pirmąją vietą ir išbuvo dvi savaites, ir taip tapo „The Dolls“ antruoju pirmos vietos singlu Jungtinėje Karalystėje.. Kanadoje „Stickwitu“ pasiekė tik devintąją vietą Canadian Singles Chart tope.

„Stickwitu“ Australijoje debiutavo gan aukštai, net #3 pozicijoje, ir galiausiai ARIA singlų tope pasiekė pirmąją vietą. Vėliau daina Australijoje buvo atestuota platinine, nes buvo parduoda daugiau nei 70 000 singlo kopijų. „Stickwitu“ ARIA metų galo tope daina užėmė 29-ąją vietą, šiame tope pasirodė ir kitos „The Dolls“ dainos: „Beep“, „Buttons“ ir „I Don't Need A Man“. Naujoje Zelandijoje „Stickwitu“ užėmė #1 vietą, ir RIANZ singlų tope aukščiausiojoje pozicijoje išsilaikė dvi savaites. „Stickwitu“ 2006 metų galo tope užėmė penkioliktąją vietą..

„Stickwitu“ Europoje pasirodė prasčiau negu „Don't Cha“. Sėkmingiausiai daina pasiekė Nyderlanduose, kur dvi savaites išbuvo antroje vietoje. Taip pat antrąją vietą daina tenkinosi ir Airijoje bei Nyderlanduose. „Stickwitu“ top 10-tuką pasiekė Šveicarijoje, Belgijoje, Norvegijoje ir Italijoje. „Stickwitu“ pasiekė antrąją poziciją European Hot 100 tope.

Topai

Pasisekimas topuose

Šaltiniai

Nuorodos 

2005 singlai
Pussycat Dolls singlai
Baladės